અમદાવાદ– શેરબજારમાં ઐતિહાસિક તેજીની આગેકૂચ રહી હતી. સેન્સેક્સે 35,000 અને 35,100 એમ બે અતિમહત્વની સપાટી કૂદાવી દીધી હતી. નિફટી ઈન્ડેક્સ પણ 10,800ની સાયકોલોજીકલ સપાટી વટાવી દીધી હતી. તમામ સેકટરના શેરોમાં લાવલાવ હતું. ગ્લોબલ માર્કેટના પોઝિટિવ ન્યૂઝ પાછળ તેજીવાળા ખેલાડીઓએ અને એફઆઈઆઈની જોરદાર લેવાલી આવી હતી. પરિણામે ઈન્ટ્રા-ડેમાં સેન્સેક્સે 35,118.61 અને નિફટીએ 10,803.00 લાઈફ ટાઈમ હાઈના નવા લેવલ બતાવ્યા હતા. ટ્રેડિંગ સેશનને અંતે સેન્સેક્સ 310.77(0.89 ટકા) ઉછળી 35,081.82 બંધ રહ્યો હતો. તેમજ નિફટી 88.10(0.82 ટકા) ઉછળી 10,788.55 બંધ થયો હતો.